**КУПАЦ:**

/Назив здравствене установе/ \_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Матични број: XXXX

ПИБ: XXXXX

Број рачуна: XXXXX који се води код Управе за трезор

(у даљем тексту: Купац)

 **ДОБАВЉАЧ:**

**ZOREX PHARMA d.o.o., ул. Београдски пут бр. 9, Шабац, кога заступа директор Весна Стојановић-Ђорђевић**

Матични број: 20219963

ПИБ: 104710137

Број рачуна: 265-4010310003853-33 који се води код Raiffeisen banke

(у даљем тексту: Добављач)

Дана \_\_.\_\_.\_\_\_\_. године закључују

**УГОВОР БР. \_\_\_\_\_\_ ЗА ДОБРА КОЈА СЕ ФИНАНСИРАЈУ ИЗ ДРУГИХ ИЗВОРА ЗА КОЈЕ КУПАЦ НЕМА ЗАКЉУЧЕН УГОВОР О ПРУЖАЊУ И ФИНАНСИРАЊУ ЗДРАВСТВЕНЕ ЗАШТИТЕ ИЗ ОБАВЕЗНОГ ЗДРАВСТВЕНОГ ОСИГУРАЊА СА РЕПУБЛИЧКИМ ФОНДОМ ЗА ЗДРАВСТВЕНО ОСИГУРАЊЕ**

**ЗА ЈАВНУ НАБАВКУ ИМПЛАНТАТИ ЗА КУКОВЕ И КОЛЕНА – ПОНОВЉЕНИ ПОСТУПАК**

**ЗА ПАРТИЈУ 1**

1. **УВОДНЕ НАПОМЕНЕ И КОНСТАТАЦИЈЕ**

* 1. Купац и Добављач у уводу констатују:
		1. да је Републички фонд за здравствено осигурање спровео отворени поступак јавне набавке Имплантата за кукове и колена – поновљени поступак, број јавне набавке: 404-1-110/19-79,
		2. да су Републички фонд за здравствено осигурање и Добављач дана 27.12.2019. године, закључили Оквирни споразум бр.119-1/19, на основу Одлуке о закључењу оквирног споразума број 404-1-75/19-13 од 24.12.2019. године,
		3. да овај уговор о јавној набавци закључују у складу са оквирним споразумом број 119-1/19 од 27.12.2019. године;
	2. На сва питања која нису уређена овим уговором, примењују се одредбе оквирног споразума из става 1. овог члана Уговора.
1. **ПРЕДМЕТ УГОВОРА**
	1. Предмет овог Уговора је куповина и испорука имплантата за кукове и колена који се финансирају из других извора за које Купац нема закључен уговор о пружању и финансирању здравствене заштите из обавезног здравственог осигурања са Републичким фондом за здравствено осигурање, наведених у Спецификацији материјала са ценама, која се налази у прилогу 1 овог уговора и чини његов саставни део.
	2. Овај Уговор важи до реализације укупно уговорених количина.
2. **ЦЕНА И ПЛАЋАЊЕ**
	1. Цене из овог Уговора су јединичне цене наведене у члану 2. овог уговора које одговарају ценама из оквирног споразума бр. 119-1/19 од 27.12.2019. године.
	2. Купац плаћа испоручене количине по уговореним јединичим ценама, увећаним за износ ПДВ-а, у року од 45 дана од дана пријема фактуре.
	3. Добављач је дужан да, приликом испостављања фактуре, поступи у складу са чланом 4а. Закона о роковима измирења новчаних обавеза у комерцијалним трансакцијама („Службени гласник РС“ бр. 119/12, 68/15 и 113/17), као и чланом 3. Правилника о начину и поступку регистровања фактура, односно других захтева за исплату, као и начину вођења и садржаја централног регистра фактура („Службени гласник РС“ бр.7/18).
	4. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години.
	5. Укупна вредност уговора јесте укупна вредност за све количине наведене у члану 2. овог уговора, са урачунатим ПДВ-ом и износи \_\_\_\_\_\_\_\_\_\_\_\_\_ динара.
3. **ИСПОРУКА**
	1. Добављач се обавезује да ће укупно уговорену количину имплантата, из члана 2. овог уговора испоручити Купцу, према потребама Купца, у складу са захтевом Купца за испоруку добара, који се налази у прилогу 2 уговора, и то у року од 24 сата од дана пријема захтева.
	2. Испорука је сукцесивна и врши се према потребама Купца.
	3. Место испоруке је \_\_\_\_\_\_\_\_\_\_\_\_ (унети место испоруке).
	4. Уз сваку испоруку Добављач ће доставити отпремницу Купцу, потписану од стране овлашћеног лица Купца.
4. **УГОВОРНА КАЗНА**
	1. У случају прекорачења рока испоруке Добављач је дужан да плати Наручиоцу уговорну казну у износу од 5% од вредности фактуре за односну испоруку. Ако штета пређе износ уговорне казне Наручилац може да тражи накнаду стварне штете, а може и да раскине Споразум без обавезе према Добављачу.
5. **ВИША СИЛА**
	1. Наступање више силе ослобађа од одговорности уговорне стране за кашњење у извршењу обавеза из уговора. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.
	2. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.
6. **СПОРОВИ**
	1. Стране у уговору су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду.
7. **РАСКИД УГОВОРА**
	1. У случају битних повреда одредаба уговора или повреда које се понављају, уговор може да раскине свака уговорна страна, у целости или за поједину партију. У случају да се уговор раскида за поједину партију, за преостале партије уговор остаје на снази. Раскид уговора захтева се писменим путем, уз раскидни рок од 30 (тридесет) дана.
	2. Раскид уговора из разлога наведених у ставу 1. овог члана могућ је само уколико је друга страна у уговору претходно упозорена на битне повреде или повреде које се понављају и уколико исте није отклонила у остављеном року који мора бити разуман.
	3. Раскид уговора из разлога наведених у ставу 1. овог члана може да изврши само страна у уговору која је своје обавезе из уговора у потпуности и благовремено извршила.
	4. Раскид уговора нема утицаја на издате захтеве Купца за испоруку добара и исти се извршавају у складу са одредбама овог Уговора.
	5. Уговорна страна која је раскинула уговор је у обавези да о истом обавести Фонд у року од 7 (седам) дана.
8. **ИЗМЕНЕ И ДОПУНЕ**
	1. Измена уговора је могућа уколико током трајања истог, услед промена на тржишту дође до измене назива, каталошког броја, произвођача, односно престанка производње и слично, добра које је предмет овог уговора, о чему Купац мора бити обавештен писаним путем уз достављање одговарајуће документације од стране Добављача.
	2. У случају престанка могућности испоруке добра које је предмет овог уговора из разлога наведених у тачки 9.1, а када Добављач може да испоручи друго добро које у свему одговара захтевима из техничке спецификације, Купац може да прихвати испоруку таквог добра по цени која је предвиђена овим уговором, уз претходно прибављено мишљење стручне комисије Републичког фонда за здравствено осигурање, образоване за конкретан случај.
	3. У ситуацији из тачке 9.1 и 9.2, Купац и Добављач ће закључити Анекс овог уговора, а на основу претходно закљученог Анекса оквирног споразума између Републичког фонда за здравствено осигурање и Добављача.
9. **СТУПАЊЕ НА СНАГУ УГОВОРА**
	1. Овај Уговор ступа на снагу даном потписивања од стране обе уговорне стране.
10. **ЗАВРШНЕ ОДРЕДБЕ**
	1. Овај Уговор сачињен је у \_\_ (\_\_\_\_\_) истоветна примерка на српском језику, од којих се свакој уговорној страни уручују по \_\_ (\_\_\_\_\_) примерка.
	2. Саставни део овог Уговора су следећи прилози:

Прилог 1 – Спецификација материјала са ценама

Прилог 2 - Модел захтева за испоруку добара

Прилог 3 - Образац КВИ, који садржи податке за квартално извештавање, у складу са чланом 132. став 2. Закона о јавним набавкама(„Службени гласник РС“ бр. 124/12, 14/15 и 68/15).